# **Samskriving i psykologi: å knytte selvstendige eksempler til teori**

**Dette opplegget tar utgangspunkt i en eksamensoppgave, men elevene øver kun på delelement. De skal trene på å knytte selvstendige eksempler til psykologisk teori.**

**Førskrivingsfase:**

Elevene jobber i grupper med å finne eksempler og teori (steg 1-4)

**Skrivefase:**

Elevene skriver korte tekster i grupper (200 ord) (steg 5)

**Revisjonsfase:**

Elevene reviderer tekstene på bakgrunn av lærerens respons. (steg 6-8)

## **Steg 1**

Lærer forklarer og modellerer: «For å kunne vise at du forstår stoffet må du lage eksempler. Disse kan være oppdiktede eller fra virkeligheten. Her er valgfriheten stor. Det viktigste er at de viser selvstendighet og refleksjonsevne. Prøv å være så kort og konsis som mulig. Jo lengre eksempelet er, jo mer sannsynlig er det du beveger deg vekk fra det du skulle forklare. Her er to eksempler på gruppekonformitet.»

Et oppdiktet eksempel (teori først, så eksempel)

Konformitet er individets tilpasning til en gruppes normer og regler. Kari liker egentlig rektor, men uttaler seg negativt om ham når de andre i klassen er i nærheten. Dette gjør hun fordi de fleste i klassen misliker ham. Dette vil være et eksempel på offentlig konformitet, Kari sier noe annet enn hva hun mener for å passe inn.

Et reelt eksempel (eksempel først, så teori)

Under 22. juli-aksjonen fikk beredskapstroppen kritikk fordi de valgte å rykke ut til Utøya med en for liten gummibåt. Det er vanskelig å forstå hvordan de siste politimennene som gikk opp i båten, ikke skjønte at den var for liten. Dette kan man forklare med konformitet, det er vanskelig å bryte med gruppens atferd. Mennesker har et behov for å handle i takt med andre i gruppen.

## **Steg 2**

Oppgaven vises på tavla:

Forklar hvordan digitale massemedia påvirker oss og drøft
hvordan det påvirker sosialiseringsprosessen.

Elevene blir delt inn i grupper på tre og hver gruppe skal finne minst tre psykologiske modeller, teorier eller begreper som kunne vært relevant for å svare på denne oppgaven (10 minutt)

## **Steg 3**

Forslagene deles og diskuteres i plenum. Klassen lager ei liste over de begrepene, modellene og teoriene som er mest relevante:

Tostegsteorien Le bon: massesuggesjon Maslow Tertiærsosialisering: referansegrupper

Mead: speilingsteorien
Holdningsteorier: balanseteori/kognitiv dissonans.

SOSIAL KOMPETANSE

## **Steg 4**

Gruppene velger tre teorier/modell/teori hver og finner ett konkret eksempel til hver av disse (10 minutt)

Referansegrupper: Blogger Sophie Elise
Balanseteorien: Eksempel fra TV-serien SKAM
Holdningsendring: Artikkel om proteinpulver
Tostegsteorien: Rapperen YG

## **Steg 5:**

Gruppene skriver en tekst på max 250 ord som knytter sammen eksempel og teori (30 minutter)

**Eksempeltekst: Massemedienes påvirkning**

Vi blir i stor grad påvirket av massemedier. Med massemedier menes «tekniske hjelpemidler eller kontaktledd som gjør det mulig samtidig å kommunisere med et stort antall mennesker som ikke befinner seg på samme sted». I perioden 1960 til 1980 ble tostegsteorien utviklet for å forklare massemediers påvirkning. Tostegsteorien gir et bilde av hvordan man blir påvirket av massemedier, og ifølge denne teorien trengs en opinionsleder for å påvirke folk. Opinionsledere er personer som ofte er forbilder for andre og som folk har tillit til. De kan påvirke i hvilken grad budskapet massemediene sender ut, påvirker folk. Folk blir dermed utsatt for dobbel påvirkning, noe som gir massemediene større påvirkningskraft.

Et eksempel er Johannes som ser opp til rapperen YG. YG er dermed å regne som en opinionsleder for Johannes. YG sang en sang som sa «fuck Donald Trump». Selv om Johannes lenge hadde lest mye negativt om Donald Trump i forskjellige massemedier, var det først nå at han ble negativt innstilt til Donald Trump. YG forsterket massemedienes budskap, og Johannes ble dermed utsatt for dobbel påvirkning i samme retning.

Massemediene påvirker sosialiseringsprosessen. Med sosialisering menes «en prosess som begynner ved fødselen, der vi tar opp og innordner oss i det verdi- og livsmønsteret som omgir oss». I tertiær sosialiseringen påvirker massemedier oss. Tertiærsosialisering er en mer upersonlig form for sosialisering og har stor betydning. Det kan blant annet begrunnes med at den påvirkningen barn og unge møter hos massemediene blir stadig sterkere.

## **Steg 6:**

Lærer kommenterer tekstene

**Kommentert eksempeltekst: Massemedienes påvirkning**

Vi blir i stor grad påvirket av massemedier. Med massemedier menes «tekniske hjelpemidler eller kontaktledd som gjør det mulig samtidig å kommunisere med et stort antall mennesker som ikke befinner seg på samme sted». I perioden 1960 til 1980 ble tostegsteorien utviklet for å forklare massemediers påvirkning. Tostegsteorien gir et bilde av hvordan man blir påvirket av massemedier, og ifølge denne teorien trengs en opinionsleder for å påvirke folk. Opinionsledere er personer som ofte er forbilder for andre og som folk har tillit til. De kan påvirke i hvilken grad budskapet massemediene sender ut, påvirker folk. Folk blir dermed utsatt for dobbel påvirkning, noe som gir massemediene større påvirkningskraft.

Et eksempel er Johannes som ser opp til rapperen YG. YG er dermed å regne som en opinionsleder for Johannes. YG sang en sang som sa «fuck Donald Trump». Selv om Johannes lenge hadde lest mye negativt om Donald Trump i forskjellige massemedier, var det først nå at han ble negativt innstilt til Donald Trump. YG forsterket massemedienes budskap, og Johannes ble dermed utsatt for dobbel påvirkning i samme retning.

Massemediene påvirker sosialiseringsprosessen. Med sosialisering menes «en prosess som begynner ved fødselen, der vi tar opp og innordner oss i det verdi- og livsmønsteret som omgir oss». I tertiær sosialiseringen påvirker massemedier oss. Tertiærsosialisering er en mer upersonlig form for sosialisering og har stor betydning. Det kan blant annet begrunnes med at den påvirkningen barn og unge møter hos massemediene blir stadig sterkere.

Generell kommentar fra lærer: Her er det mye bra. Definisjoner er på plass og forklaringene er gode. Dere har inkludert to ulike faglige begreper «tostegsteori» og «tertiær sosialisering». YG fungerer imidlertid ikke som eksempel på opinionsleder, dere må finne en person som er i «Johannes» sitt nærmiljø. Eller kan dere endre YG til å være en referanseperson. Dere kan videre prøve å lage eksempler tilknyttet tertiær sosialisering.

## **Steg 7**

Gruppa reviderer teksten med utgangspunkt i kommentarer fra lærer.

**Revidert tekst: Massemedienes påvirkning** (retting)

Vi blir i stor grad påvirket av massemedier. Med massemedier menes «tekniske hjelpemidler eller kontaktledd som gjør det mulig samtidig å kommunisere med et stort antall mennesker som ikke befinner seg på samme sted». [[1]](#footnote-1) I perioden 1960 til 1980 ble tostegsteorien utviklet for å forklare massemediers påvirkning. Tostegsteorien gir et bilde av hvordan man blir påvirket av massemedier, og ifølge denne teorien trengs en opinionsleder for å påvirke folk. Opinionsledere er personer som ofte er forbilder for andre og som folk har tillit til. De kan påvirke i hvilken grad budskapet massemediene sender ut, påvirker folk. Folk blir dermed utsatt for dobbel påvirkning, noe som gir massemediene større påvirkningskraft.

Et eksempel er Johannes ser opp til faren sin. Derfor lytter han særlig til det faren mener. Faren til Johanns er dermed å regne som en opinionsleder for Johannes. En gang uttalte han seg om Donald Trump på en negativ måte etter at han hadde lest noe om Trump som vekket sterke reaksjoner hos han. Han brakte synspunkter fra massemediene videre til Johannes. Selv om Johannes lenge hadde lest mye negativt om Donald Trump i forskjellige massemedier, var det først nå at han ble negativt innstilt til Donald Trump. Faren til Johannes forsterket massemedienes budskap, og Johannes ble dermed utsatt for dobbel påvirkning i samme retning, som gjorde at han endret holdning. Vi kan bruke balanseteorien til å forklare Johannes’ holdningsendring. Balanseteorien ble utviklet av Fritz Heider og handler om at samspillet med andre er med på å bestemme våre holdninger. Faren hadde en negativ holdning til Trump, mens Johannes hadde en positiv holdning til Trump. Derfor måtte en av dem endre holdning for å oppnå balanse. I dette tilfellet var det Johannes som endret holdning. Dette kan begrunnes med at Johannes så opp til faren sin. Med holdninger menes «innlærte atferdsmønstre som gjør at individet reagerer forutsigbart på mennesker, ting eller hendelser»[[2]](#footnote-2). Nå begynner Johannes å reagere negativt hver gang han leser eller hører noe om Trump.

Massemediene påvirker sosialiseringsprosessen. Med sosialisering menes «en prosess som begynner ved fødselen, der vi tar opp og innordner oss i det verdi- og livsmønsteret som omgir oss». I tertiær sosialiseringen påvirker massemedier oss. Tertiærsosialisering er en mer upersonlig form for sosialisering og har stor betydning. Det kan blant annet begrunnes med at den påvirkningen barn og unge møter hos massemediene blir stadig sterkere. Et eksempel er Johannes som bruker veldig mye av fritiden sin til å bruke sosiale medier, der han spesielt bruker det sosiale mediet Instagram. Mange av de kjendisene han følger på dette mediet legger ut bilder av dem selv kledd i ulike merkeklær som de reklamerer for. I og med at Johannes «hele tiden» følger med på hva disse kjendisene legger ut, så blir han lett påvirket. Han blir påvirket av disse kjendisene fordi disse kjendisene som han følger er hans referansepersoner. Referansepersoner er personer som «betyr mye for hva vi tenker eller gjør»[[3]](#footnote-3). Dermed spør man seg selv hva denne personen ville ha gjort. Johannes kjøper klærne som kjendisene reklamerer for fordi det er dette kjendisene «har valgt».

## **Steg 8**

De reviderte tekstene diskuteres i plenum

1. *Mennesket i gruppe og samfunn*. Psykologi 2. P. Gjøsund og R. Huseby. Cappelem Damm AS (2011) [↑](#footnote-ref-1)
2. *Mennesket i gruppe og samfunn*. Psykologi 2. P. Gjøsund og R. Huseby. Cappelem Damm AS (2011) [↑](#footnote-ref-2)
3. *Mennesket i gruppe og samfunn*. Psykologi 2. P. Gjøsund og R. Huseby. Cappelem Damm AS (2011) [↑](#footnote-ref-3)